Ludovicus Winder

thumb|Ludovicus Winder, circa annum 1920, diurnarius et criticus Austriacus
**Ludovicus**, vulgo *Ludwig* **Winder** (natus Šafov in vico Moraviae meridianae die 7 Februarii 1889; mortuus Baldock in Hertfordiensi comitatu die 16 Iunii 1946) fuit scriptor, diurnarius, arbiter litterarum Austriacus.

## Vita 
Winder e familia Iudaica natus iam anno 1906 volumen poeticum publicavit. Absolutorio gymnasiali recepto aestate anni 1907 redactionem periodici Vindobonensis *Die Zeit* adiit. Numerabatur inter auctores sic dicti *circuli Pragensis* ubi consuetudinem contraxit cum philosopho Felice Weltsch et scriptoribus Anschario Baum, Maximiliano Brod, Ioanne Urzidil et Elisabeth Aichinger. 

Varia apud periodica symbolas suas spargebat de theatris, de rebus gestis regionalibus, de litteris. Pragae pro actis diurnis Theodiscis  *Bohemia* annis inter 1915 et 1938 tractationum longiorum tria milia circiter pepigit. Simul autem libros multos apud domos editorias Vindobonae, Berolini, Lipsiae et Turici edendos deposuit. Insuper drama praetitulatum *Die Frau ohne Eigenschaften* scripsit, quod exemplo fuit pro opere magno Roberti Musil cui titulus *Der Mann ohne Eigenschaften*. Anno 1934 praemium publicum Bohemoslovacum in litteris Theodiscis nactus est. In Austria autem anno 1937 emptio mythistoriae eius de Francisco Ferdinando archiduce interdicta est propter laesarum traditionum crimen. In fabulis Milesiis (*Die nachgeholten Freuden* anni 1927, *Der Kammerdiener* anni 1943/1988 in versione completa) identidem agitur de imperio, regiminibus, responsabilitate, oppressione. 

Mentionis valde digna et fabula eius Romanensis praetitulata *Die jüdische Orgel* (1922), cuius editio anastatica anno 2001 Vindobonae in domu editoria Residenz Verlag edita est. Historia de Alberto Iudaeo, qui pueritiam in oppido Moraviensi quodam peregerat, quaestiones classicas  reprehendit de querelis cum patre et emancipatione e foco domestico. Postquam exercitus Germanicus Bohemoslovaciam occupavit, Ludovicus Winter die 29 Iunii 1939 cum uxore et filia Marianna trans Poloniam et Scandinaviam in Britanniam Maiorem fugit. Filia autem iunior sponte sua remanens paulo ante belli finem in castris carceralibus Bergen-Belsen (Saxoniae Inferioris) necata est. 

Winder in Anglia labores et diurnarii et scriptoris pergebat. Duobus sub pseudonymis (Herbert Moldau; G.A. List) opera in lucem sunt prolata, e.g. *One Man’s Answer* apud domum editoriam Londiniensem George G. Harrap (anno 1944). Anno 1941 cordis insufficientia detecta est, qua laborans mortuus est. Cinerem eius sepeliverunt Londinii. 

Post mortem anno 1949 mythistoria *Die Pflicht* denique publicata est.

## Opera 
* *Dr. Muff*. Roman. Zsolnay, Vindobonae 1990, ISBN 3-552-04210-5.
* *Die jüdische Orgel*. Roman. Residenz, Iuvavi 1999, ISBN 3-7017-1166-6.
* *Der Thronfolger. Ein Franz-Ferdinand-Roman*. Zsolnay, Vindobonae 2014, ISBN 978-3-552-05673-2.

## Notae 
## Bibliographia 
* Jindra Broukalová: *Ludwig Winder als Dichter der menschlichen Seele und der Wirklichkeit. Ein Beitrag zur Betrachtung des Romans "Der Thronfolger. Ein Franz Ferdinand Roman" im Kontext des erzählerischen Werks seines Verfassers*, Pragae 2008, ISBN 978-80-7290-357-3.
* Arno Gassmann: *Lieber Vater, lieber Gott? Der Vater-Sohn-Konflikt bei den Autoren des engeren Prager Kreises (Max Brod – Franz Kafka – Oskar Baum – Ludwig Winder).* Diss. Karlsruhe 2001, Igel, Oldenburg 2002 (Studien zur Prager deutschen Literatur, Literatur- und Medienwissenschaft 83), ISBN 3-89621-146-3.
* Gerhard Härle: *Wieviel Schönheit braucht der Mann? Ludwig Winders ‚Hugo‘ – oder das Duell der Außenseiter.* In: Forum Homosexualität und Literatur 30 (1997), p. 99–117.
* Kurt Krolop: *Ludwig Winder (1889–1946). Sein Leben und sein erzählerisches Frühwerk. Ein Beitrag zur  Geschichte der Prager deutschen Literatur.* Salinis Saxonicis 1967.
* Margarita Pazi: *Ein Versuch jüdischer deutsch-tschechischer Symbiose: Ludwig Winder.* In: The German Quarterly 63/2 (1990), p. 211–221.
* Christiane Spirek: *Eine Stimme aus Böhmen – der Prager Autor Ludwig Winder.* Apud: Exil 17 (1997), p. 45–55.
* Judith von Sternburg: *Gottes böse Träume. Die Romane Ludwig Winders.* Mit einer Vorbemerkung von Dieter Sudhoff. Igel, Paderborn 1994.
* Patricia-Charlotta Steinfeld [Hrsg.]: *Ludwig Winder (1889–1946) und die Prager deutsche Literatur. Erste vollständige Bibliographie zum Werk Ludwig Winder*. Röll, Dettelbach 2009.
* Philipp Theisohn: Art. *WINDER, LUDWIG*. Apud: Encyclopaedia Iudaica, editio altera, vol. 21, p. 80.

## Nexus externi 
* 
* "Kafkas Nachfolger im Prager Kreis - Schriftsteller Ludwig Winder", Deutschlandfunk (radiophonica emissio), die 16.6.2016
* Opera in interreti legibilia

Categoria:Auctores Theodisci
Categoria:Scriptores de litteris
Categoria:Diurnarii Austriae
Categoria:Iudaei
Categoria:Scriptores Austriae
Categoria:Scriptores Cechiae